
ŠAKIŲ RAJONO SAVIVALDYBĖS  TARYBA

SPRENDIMAS

DĖL SUTIKIMO PERIMTI TURTĄ 
2008 m. kovo 27 d. Nr. T-111
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2000, Nr.91-2832) 7str. 10 p., 17 str. 27 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 9 str. 2 ir 5 d., 10 str. 2 d. ir 13 str. bei atsižvelgdama į Lietuvos nacionalinės Martyno Mažvydo bibliotekos 2008 m. vasario 19 d. raštą Nr. SD-08-332,  nusprendžia:

1.
Sutikti perimti patikėjimo teise valdyti, naudoti ir disponuoti valstybei nuosavybės teise priklausantį ir Lietuvos nacionalinės Martyno Mažvydo bibliotekos perduodamą trumpalaikį materialųjį turtą priskirtajai (ribotai savarankiškai) savivaldybės funkcijai − gyventojų bendrosios kultūros ugdymui ir etnokultūros puoselėjimui (dalyvavimas kultūros plėtros projektuose, muziejų, teatrų bei kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra) – vykdyti pagal 1 priedą, apskaitant savivaldybės administracijos balanse.


2. Perduoti 1 punkte nurodytą turtą dešimčiai metų panaudos pagrindais laikinai neatlygintinai valdyti ir naudotis savivaldybės viešajai bibliotekai Skaitymo skatinimo programai vykdyti.

3.
Įgalioti savivaldybės administracijos Kultūros ir turizmo skyriaus vedėją:


3.1.
priimti turtą ir savivaldybės vardu pasirašyti šio turto perdavimo-priėmimo aktą;


2.2.
parengti bei pasirašyti su Šakių rajono savivaldybės viešosios bibliotekos direktore panaudos sutartį ir turto perdavimo-priėmimo aktą.

